Huadak hua'a konig Dios Huairitaj o'noknopo̱e̱a̱ponigtaj on'nigpe̱e̱a̱ponigtaj konig e̱'dik o̱'e̱a̱po ijmanbatia'pakapoy . Konig huabokereka nogen ta'bayo huakka'te huapa'da o̱'i̱ka'nig o'huahuaypo kenda huakka'da o'pakpo soroka o'tibukanpo . Ken ta'ba huakupete e'bake'nayo kenda o'huahuayme'nig o̱'taeonhuahuika'apo . Konige̱po ken ta'ba e'baketa' huakka' o'pakpo aya'da o'mato̱e̱ huakupete o'bahuaya'po , ken huakupe o'to̱e̱depo ta'ba huakupete durugteda o'bakepo . Kenda 'urunanada o'huahuayme'nig huaboa'da o̱'taeonhuahuika'apo . Konigti Diosen huakhuairitaj huakka'da pakdik o̱'nepo kentayo'da nigpe̱i̱ka'dik o̱'neonhuahuika'apo .
